**Datë 18.07.2025**

**SHPALLJE**

**Përgjegjës Sektori, në Sektorin për Informimin e Institucioneve, në Drejtorinë e Informimit të Institucioneve, Hulumtimit dhe Përmbajtjes, në Agjencinë për Media dhe Informim – klasa- III-1**

Në zbatim të Ligjit nr. 7961, datë 12.07.1995, ''Kodi i Punës i Republikës së Shqipërisë'', ( i ndryshuar), të Vendimit të Këshillit të Ministrave nr. 512, datë 18.9.2021 “Për krijimin, organizimin dhe funksionimin e Agjencisë për Media dhe Informim” dhe të Urdhrit të Kryeministrit, nr. 136, datë 23.11.2021 “Për miratimin e strukturës dhe të organikës së Agjencisë për Media dhe Informim” (i ndryshuar), Agjencia për Media dhe Informim, shpall konkurrimin për vend të lirë pune në pozicionin:

***Përgjegjës Sektori, në Sektorin për Informimin e Institucioneve, në Drejtorinë e Informimit të Institucioneve, Hulumtimit dhe Përmbajtjes, në Agjencinë për Media dhe Informim – klasa-III-1***

***Përshkrimi i përgjithshëm i punës:***

* Kujdeset për procesin e monitorimit të medias duke garantuar në kohë transmetimin e informacionit dhe saktësinë e tij;
* Kujdeset për procesin e filtrimit dhe verifikimit të vërtetësisë për informacionin që vjen përmes burimeve të ndryshme mediatike;
* Analizon përmbajtjen informative që vjen përmes mjeteve të komunikimit masiv, duke identifikuar çështje dhe argumente të aktualitetit në hapësirën mediatike;
* Përgatit materialet që i përcillen drejtorit të drejtorisë, në funksion të raportimit për ministritë dhe agjencitë mbi ngjarjet që lidhen me fushat e tyre të përgjegjësisë dhe që kërkojnë përgjigje apo zgjidhje institucionale;
* Është përgjegjës për procesin e raportimeve periodike, në funksion të informimit të Këshillit të Ministrave mbi publikimet mediatike;
* Garanton përfundimin brenda afateve të detyrave që lidhen me misionin e sektorit për informimin e institucioneve;
* Koordinon aktivitetin e përditshëm dhe organizimin e detyrave ndërmjet punonjësve në sektor, sipas kërkesave dhe udhëzimeve të drejtorit të drejtorisë.

***Aplikantët duhet të plotësojnë kërkesat si më poshtë:***

- Të zotërojnë diplomë të nivelit "Master Shkencor";

- Të kenë të paktën 3 vite eksperiencë të mëparshme pune në sektorë të ngjashëm;

***Dokumentacioni, mënyra dhe afati i dorëzimit:***

Aplikantët duhet të paraqesin në Agjencinë për Media dhe Informim në adresën: Bulevardi Dëshmorët e Kombit, Pallati i Kongreseve, Tiranë ose në adresën e e-mailit vakance@mia.gov.al, këto dokumente:

* Letër interesi ku specifikohet emërtimi i pozicionit për të cilin aplikojnë;
* CV;
* Fotokopje të diplomës dhe listës së notave;
* Fotokopje të librezës së punës;
* Certifikatë të kualifikimeve të nëse kanë;
* Numër kontakti dhe adresë e-maili.

Afati përfundimtar për dorëzimin e aplikimeve dhe dokumentacionit të plotë është data 27.07.2025. Mosparaqitja e plotë e dokumenteve brenda kësaj date sjell skualifikim të aplikantit.

Aplikantët njoftohen individualisht dhe nëpërmjet adresës së e-mailit ose telefonit për verifikimin e plotësimit të kritereve të kërkuara, procesin e ankimimit, datën e provimit me gojë si dhe për informacione të tjera të nevojshme.